Diari Oficial de la Generalitat Valenciana


Sumari del DOGV 6352, del 10-09-2010 (2010/9654)

RESOLUCIÓ de 2 de setembre de 2010, de la Direcció General d'Avaluació, Innovació i Qualitat Educativa i de la Formació Professional, per la qual es resol la convocatòria del Programa Experimental per a la Detecció de Bones Pràctiques Docents dirigides a l'èxit escolar, la seua aplicació, avaluació i difusió.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6352

Data del DOGV
:   10-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9654


Data del document
:   02-09-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 2 de setembre de 2010, de la Direcció General d'Avaluació, Innovació i Qualitat Educativa i de la Formació Professional, per la qual es resol la convocatòria del Programa Experimental per a la Detecció de Bones Pràctiques Docents dirigides a l'èxit escolar, la seua aplicació, avaluació i difusió. [2010/9654]  
Per la Resolució de 26 de març de 2010, de la Conselleria d'Educació, publicada en el Diari Oficial de la Comunitat Valenciana de 12 d'abril, es convoca el Programa Experimental per a la Detecció de Bones Pràctiques Docents dirigides a l'èxit escolar, la seua aplicació, avaluació i difusió.  
El present programa experimental s'inscriu en el marc del conveni subscrit entre la Generalitat Valenciana i el Ministeri d'Educació per al desplegament de La Llei Orgànica 2/2006, de 3 de maig, d'Educació.  
El programa pretén detectar aquelles bones pràctiques docents que faciliten l'exercici d'activitats d'aprenentatge en què s'aconseguisquen amb eficiència objectius formatius i altres aprenentatges amb un alt valor educatiu. També pretén crear en els centres on es desenvolupen les condicions necessàries per a la seua aplicació, desenvolupament i avaluació. Per últim es pretén difondre-les a través de publicacions i/o de la xarxa de CEFIRE. Al final del procés d'experimentació s'estudiarà la seua possible aplicació en altres contextos educatius.   
En compliment del que disposa la base sèptima de la resolució, s'ha reunit la Comissió de Selecció constituïda a este efecte, la qual, una vegada realitzat el procés de selecció, a través del Servici d'Innovació i Qualitat Educativa com a òrgan instructor, ha elevat davant de la directora general d'Avaluació, Innovació i Qualitat Educativa i de la Formació Professional la seua proposta de bones pràctiques docents.  
Estudiada l'esmentada proposta i d'acord amb el punt 3 de la base sèptima de la resolució, per delegació del conseller, resol:  
Primer  
Autoritzar els projectes seleccionats per a realitzar les bones pràctiques docents que figuren en l'annex I d'esta resolució, especificant les dotacions econòmiques corresponents, per un import global de 38.517 euros a càrrec de l'aplicació pressupostària 03.58.213C.813 corresponent a l'aportació del Ministeri d'Educació, i de l'aplicació pressupostària 56.95.65.433.80.3 corresponent als pressupostos de la Generalitat per a l'any 2010.   
Segon  
Desestimar les bones pràctiques docents que figuren en l'annex II per les raons que s'indiquen.  
La present resolució produirà efecte l'endemà de la seua publicació en el Diari Oficial de la Comunitat Valenciana.   
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació. Tot això de conformitat amb el que disposen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.  
València, 2 de setembre de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.  
ANNEX I / ANEXO I  
Proposta de projectes de bones pràctiques docents seleccionats i proposta de recursos econòmics per als projectes de centres seleccionats de titularitat de la Generalitat / Propuesta de proyectos de buenas prácticas docentes seleccionados y propuesta de recursos económicos para los proyectos de centros seleccionados de titularidad de la Generalitat  
Relació de projectes de bones pràctiques docents seleccionats  
Relación de proyectos de buenas prácticas docentes seleccionados  
  
ANNEX II / ANEXO II  
Relació de projectes de bones pràctiques docents no seleccionats   
Relación de proyectos de buenas prácticas docentes no seleccionados  
